Elárverezte olimpiai ezüstjét egy kisbaba szívműtétjéhez, majd visszakapta a nemes felajánlótól
A lengyel gerelyhajítónő, Maria Andrejczyk ezüstérmes lett a tokiói olimpián. A 25 éves atléta úgy döntött, hogy elárverezi érmét azért, hogy egy nyolc hónapos idegen kisbaba szívműtétjét finanszírozza, amelyet az Egyesült Államokban végeznek el.
Az érmet végül egy Zabka nevű élelmiszerlánc tulajdonosa nyerte meg az árverésen, aki – miután kifizette az 125 ezer dollárt, amiért megszerezte az érmet – rögtön vissza is adta Andrejczyknek.

A kisfiú műtétjéhez a szülőknek 325 ezer dollárra volt szükségük. Miloszek operációjának adománygyűjtéséhez korábban egy honlap indult, amelyen keresztül 1,5 millió zlotyt (390 ezer dollár) utaltak a jóakaró emberek – a sportolónőnek is köszönhetően -, ami végül bőségesen fedezte a beavatkozást.

   

  A bejegyzés megtekintése az Instagramon

   

  Maria M. Andrejczyk (@m.andrejczyk) által megosztott bejegyzés

Andrejczyk már a riói olimpián is elindult, akkor, 2016-ban az előkelő negyedik helyen végzett. A brazíliai ötkarikás játékok után csontrákot diagnosztizáltak nála, amelyből felépült olyannyira, hogy három évvel később már dobogón állhatott a felkelő nap országában.

A még mindig csak 25 éves atléta talán ebből is meríthette a gondolatot, hogy érmével egy beteg gyerek felépülését segíthesse. Facebook-oldalán hirdette meg, hogy árverésre bocsájtja Tokióban megnyert ezüstjét azért, hogy egy lengyel kisbaba szívműtétjét el lehessen végezni Amerikában, a Stanford kórházban.

Andrejczyk hétfőn jelentette be, hogy a legnagyobb lengyel élelmiszerlánc nyerte az aukciót, és megerősítette, hogy a felajánlásokkal és további hozzájárulásokkal összejött a pénz, ami szükséges volt a műtéthez.

A Zabka tulajdonosa a hír után méltányolta a “gyönyörű és rendkívül nemes gesztusát” a gerelyhajítónak, és ragaszkodott ahhoz, hogy megtartsa ezüstérmét.

Hasonlóan gyönyörű és nemes gesztus.
Női Gerelyhajítás